पीड़िता एवं उनकी समर्थक नन दक्षिण केरल के इस जिले में कुराविलांगड कानवेंट में रहती हैं. न्याय के लिए ननों के संघर्ष का चेहरा रही सिस्टर अनुपमा ने संवाददाताओं से कहा कि वे निश्चित ही इस फैसले को ऊपरी अदालत में चुनौती देंगी और अपनी बेबस सहयोगी की लड़ाई को आगे ले जायेंगी.
केरल (Kerala) में कोट्टायम की एक अदालत ने बिशप फ्रैंको मुलक्कल (Bishop Franco) को नन से रेप (Nun Rape Case) के आरोपों से शुक्रवार को बरी कर दिया. इस फैसले के बाद पीड़िता की समर्थक ननों ने अदालत के फैसले पर स्तब्धता जताते हुए निराशा प्रकट की और कहा कि न्याय मिलने तक उनका संघर्ष जारी रहेगा. जबकि फैसले से खुश दिख रहे बिशप ने अपने अनुयायियों से 'प्रभु का गुणगान करने एवं प्रसन्न रहने' की अपील की.
अतिरिक्त जिला एवं सत्र अदालत (प्रथम) ने बिशप को बरी कर दिया क्योंकि अभियोजन पक्ष उनके खिलाफ सबूत पेश करने में विफल रहा था. बिशप को बरी करते हुए कोट्टायम के अतिरिक्त जिला एवं सत्र अदालत (प्रथम) के न्यायाधीश ने अपने आदेश में कहा कि पीड़िता का यह दावा कि उसके साथ 13 बार रेप किया गया, उसके एकमात्र गवाही पर भरोसा के लायक नहीं है.
यह रेखांकित करते हुए कि पीड़िता की गवाही एक समान नहीं रही, अदालत ने कहा कि पीड़िता ने अपनी साथियों के साथ जो तकलीफ बांटी है उसमें कहा कि उसके (बिशप) यौन इच्छाओं के सामने नहीं झुकने पर उसे (नन) परेशान किया जा रहा है, वहीं पीड़िता ने अदालत में अपने बयान में कहा कि 13 बार उसके साथ रेप किया गया है.
मुलक्कल ने कहा, 'जिन पेड़ों पर फल लगते हैं, पत्थर उन पर ही फेंके ही जाते हैं. प्रभु का गुणगान करिए.' अदालत का फैसला सुनकर उनकी आंखों से आंसू निकल आए.
पीड़िता एवं उनकी समर्थक नन दक्षिण केरल के इस जिले में कुराविलांगड कानवेंट में रहती हैं. न्याय के लिए ननों के संघर्ष का चेहरा रही सिस्टर अनुपमा ने संवाददाताओं से कहा कि वे निश्चित ही इस फैसले को ऊपरी अदालत में चुनौती देंगी और अपनी बेबस सहयोगी की लड़ाई को आगे ले जायेंगी.
लोक अभियोजक जितेश जे. बाबू ने भी यही भावना व्यक्त की और कहा कि पीड़िता के बयान के बावजूद ऐसा फैसला आया. उन्होंने कहा, 'इसे स्वीकार नहीं किया जा सकता.' सरकार की मंजूरी मिलने के बाद फैसले को उच्च न्यायालय में चुनौती दी जाएगी.
नन ने जून 2018 में पुलिस को दी अपनी शिकायत में आरोप लगाया था कि 2014 से 2016 के बीच मुलक्कल ने उनका यौन शोषण किया था. वह तब रोमन कैथोलिक चर्च के जालंधर डायोसिस के बिशप थे. कोट्टायम जिले की पुलिस ने जून 2018 में ही बिशप के खिलाफ रेप का मामला दर्ज किया था.
मामले की तहकीकात करने वाले विशेष जांच दल ने बिशप को सितंबर 2018 में गिरफ्तार किया था और उन पर बंधक बनाने, रेप करने, अप्राकृतिक यौन संबंध बनाने और आपराधिक धमकी देने के आरोप लगाये थे. मामले में नवंबर 2019 में सुनवाई शुरू हुई, जो 10 जनवरी को पूरी हुई थी.
अदालत ने प्रिंट और इलेक्ट्रॉनिक मीडिया पर उसकी अनुमति के बिना मुकदमे से संबंधित किसी भी सामग्री को प्रकाशित/प्रसारित करने से रोक लगा दी थी.
(इनपुट- भाषा)

पीड़िता एवं उनकी समर्थक नन दक्षिण केरल के इस जिले में कुराविलांगड कानवेंट में रहती हैं. न्याय के लिए ननों के संघर्ष का चेहरा रही सिस्टर अनुपमा ने संवाददाताओं से कहा कि वे निश्चित ही इस फैसले को ऊपरी अदालत में चुनौती देंगी और अपनी बेबस सहयोगी की लड़ाई को आगे ले जायेंगी. केरल में कोट्टायम की एक अदालत ने बिशप फ्रैंको मुलक्कल को नन से रेप के आरोपों से शुक्रवार को बरी कर दिया. इस फैसले के बाद पीड़िता की समर्थक ननों ने अदालत के फैसले पर स्तब्धता जताते हुए निराशा प्रकट की और कहा कि न्याय मिलने तक उनका संघर्ष जारी रहेगा. जबकि फैसले से खुश दिख रहे बिशप ने अपने अनुयायियों से 'प्रभु का गुणगान करने एवं प्रसन्न रहने' की अपील की. अतिरिक्त जिला एवं सत्र अदालत ने बिशप को बरी कर दिया क्योंकि अभियोजन पक्ष उनके खिलाफ सबूत पेश करने में विफल रहा था. बिशप को बरी करते हुए कोट्टायम के अतिरिक्त जिला एवं सत्र अदालत के न्यायाधीश ने अपने आदेश में कहा कि पीड़िता का यह दावा कि उसके साथ तेरह बार रेप किया गया, उसके एकमात्र गवाही पर भरोसा के लायक नहीं है. यह रेखांकित करते हुए कि पीड़िता की गवाही एक समान नहीं रही, अदालत ने कहा कि पीड़िता ने अपनी साथियों के साथ जो तकलीफ बांटी है उसमें कहा कि उसके यौन इच्छाओं के सामने नहीं झुकने पर उसे परेशान किया जा रहा है, वहीं पीड़िता ने अदालत में अपने बयान में कहा कि तेरह बार उसके साथ रेप किया गया है. मुलक्कल ने कहा, 'जिन पेड़ों पर फल लगते हैं, पत्थर उन पर ही फेंके ही जाते हैं. प्रभु का गुणगान करिए.' अदालत का फैसला सुनकर उनकी आंखों से आंसू निकल आए. पीड़िता एवं उनकी समर्थक नन दक्षिण केरल के इस जिले में कुराविलांगड कानवेंट में रहती हैं. न्याय के लिए ननों के संघर्ष का चेहरा रही सिस्टर अनुपमा ने संवाददाताओं से कहा कि वे निश्चित ही इस फैसले को ऊपरी अदालत में चुनौती देंगी और अपनी बेबस सहयोगी की लड़ाई को आगे ले जायेंगी. लोक अभियोजक जितेश जे. बाबू ने भी यही भावना व्यक्त की और कहा कि पीड़िता के बयान के बावजूद ऐसा फैसला आया. उन्होंने कहा, 'इसे स्वीकार नहीं किया जा सकता.' सरकार की मंजूरी मिलने के बाद फैसले को उच्च न्यायालय में चुनौती दी जाएगी. नन ने जून दो हज़ार अट्ठारह में पुलिस को दी अपनी शिकायत में आरोप लगाया था कि दो हज़ार चौदह से दो हज़ार सोलह के बीच मुलक्कल ने उनका यौन शोषण किया था. वह तब रोमन कैथोलिक चर्च के जालंधर डायोसिस के बिशप थे. कोट्टायम जिले की पुलिस ने जून दो हज़ार अट्ठारह में ही बिशप के खिलाफ रेप का मामला दर्ज किया था. मामले की तहकीकात करने वाले विशेष जांच दल ने बिशप को सितंबर दो हज़ार अट्ठारह में गिरफ्तार किया था और उन पर बंधक बनाने, रेप करने, अप्राकृतिक यौन संबंध बनाने और आपराधिक धमकी देने के आरोप लगाये थे. मामले में नवंबर दो हज़ार उन्नीस में सुनवाई शुरू हुई, जो दस जनवरी को पूरी हुई थी. अदालत ने प्रिंट और इलेक्ट्रॉनिक मीडिया पर उसकी अनुमति के बिना मुकदमे से संबंधित किसी भी सामग्री को प्रकाशित/प्रसारित करने से रोक लगा दी थी.